CELEX: 32003R0016
Language: ro
Date: 2003-01-06
Title: Regulamentul (CE) nr. 16/2003 al Comisiei din 6 ianuarie 2003 privind normele de aplicare a Regulamentului (CE) nr. 1164/94 al Consiliului în ceea ce privește eligibilitatea cheltuielilor în cadrul acțiunilor cofinanțate de Fondul de coeziune

Anunţ juridic important

|

32003R0016

Official Journal L 002 , 07/01/2003 P. 0007 - 0013 Ediţie specială în limba cehă Chapter 14 Volume 01 P. 189  - 195 Ediţie specială în limba estonă Chapter 14 Volume 01 P. 189  - 195 Ediţie specială în limba maghiară Chapter 14 Volume 01 P. 189  - 195 Ediţie specială în limba lituaniană Chapter 14 Volume 01 P. 189  - 195 Ediţie specială în limba letonă Chapter 14 Volume 01 P. 189  - 195 Ediţie specială în limba malteză Chapter 14 Volume 01 P. 189  - 195 Ediţie specială în limba polonă Chapter 14 Volume 01 P. 189  - 195 Ediţie specială în limba slovacă Chapter 14 Volume 01 P. 189  - 195 Ediţie specială în limba slovenă Chapter 14 Volume 01 P. 189  - 195

		20030106Regulamentul (CE) nr. 16/2003 al Comisieidin 6 ianuarie 2003privind normele de aplicare a Regulamentului (CE) nr. 1164/94 al Consiliului în ceea ce privește eligibilitatea cheltuielilor în cadrul acțiunilor cofinanțate de Fondul de coeziuneCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 1164/94 al Consiliului din 16 mai 1994 de creare a Fondului de coeziune [1], astfel cum a fost modificat ultima dată prin Regulamentul (CE) nr. 1265/1999 [2], în special anexa II articolul D alineatul (7),întrucât:(1) Acțiunile cofinanțate de Fondul de coeziune în conformitate cu Regulamentul (CE) nr. 1164/94 sunt proiecte, studii pregătitoare sau măsuri de asistență tehnică. Prin urmare, se impune precizarea condițiilor de eligibilitate și de punere în aplicare a acestor acțiuni.(2) Normele de eligibilitate erau stabilite până acum de anexa IV la deciziile de acordare, pe baza unui text standardizat.(3) Pentru a garanta un tratament uniform al acțiunilor menționate trebuie să se stabilească norme comune de eligibilitate a cheltuielilor aferente. Aceste norme trebuie să stabilească perioada de eligibilitate și diferitele categorii de cheltuieli eligibile.(4) În conformitate cu Regulamentul (CE) nr. 1164/94, aprobarea de către Comisie a proiectelor propuse trebuie să se realizeze sub rezerva respectării criteriilor de garantare a calității ridicate a proiectelor și a compatibilității acestora cu politicile comunitare, în special cele care se referă la procedura de achiziții publice și la regulile de concurență.(5) Prezentele norme le înlocuiesc pe cele care au fost reluate în anexa IV la deciziile Comisiei privind acordarea unei participări din partea Fondului de coeziune pentru noile proiecte ce urmează să fie aprobate prin decizia Comisiei după intrarea în vigoare a prezentului regulament,ADOPTĂ PREZENTUL REGULAMENT:CAPITOLUL 1DISPOZIȚII GENERALEArticolul 1ObiectPrezentul regulament stabilește norme comune pentru determinarea eligibilității cheltuielilor în cadrul acțiunilor prevăzute la articolul 3 din Regulamentul (CE) nr. 1164/94 care pot fi cofinanțate prin Fondul de coeziune.Articolul 2Organismul responsabil pentru punerea în aplicareOrganismul responsabil pentru punerea în aplicare, menționat la articolul 10 alineatul (4) din Regulamentul (CE) nr. 1164/94, este organismul public sau privat care este responsabil pentru organizarea licitațiilor legate de un proiect. Acest organism este desemnat prin decizia Comisiei privind acordarea unei participări din partea Fondului de coeziune (denumită în continuare "decizia Comisiei").Orice schimbare a organismului responsabil pentru punerea în aplicare trebuie aprobată de Comisie.Articolul 3Punerea în aplicare a unui proiect și durata de execuție(1) Punerea în aplicare a unui proiect include toate etapele realizării acestuia, de la programarea prealabilă până la încheierea proiectului aprobat și la măsurile de publicitate aferente. Programarea prealabilă include și studiul soluțiilor de înlocuire.(2) Un proiect, prin decizia Comisiei, poate să se limiteze la una sau mai multe etape din realizarea sa.(3) Etapa de execuție a unui proiect este reprezentată de perioada necesară încheierii etapelor de la realizare până în momentul în care proiectul devine complet operațional și elementele materiale adoptate prin decizia Comisiei sunt îndeplinite.Articolul 4Transparență și documente justificativeOrice cheltuială efectuată de organismul responsabil cu punerea în aplicare trebuie să aibă la bază contracte, convenții sau documente cu caracter obligatoriu din punct de vedere juridic.Prezentarea documentelor justificative adecvate este absolut obligatorie.Organismele responsabile cu punerea în aplicare, concesionarii și delegatarii execuției proiectului sunt supuși acelorași obligații de control și monitorizare.Articolul 5Cheltuieli efectiv realizate(1) Cheltuielile care se iau în considerare pentru plata participării comunitare trebuie să fie efectiv realizate în perioada de eligibilitate definită în decizia Comisiei, în conformitate cu articolul 8 alineatul (2) litera (b) din Regulamentul (CE) nr. 1386/2002 al Comisiei [3] și să aibă legătură directă cu proiectul. Ele trebuie să se refere la plăți certificate de statul membru și executate efectiv de acesta sau în numele acestuia sau, în cazul concesiunilor, de către concesionarul căruia organismul responsabil cu punerea în aplicare i-a delegat execuția proiectului, și care sunt justificate cu facturi achitate sau documente justificative contabile echivalente.Prin "document justificativ contabil" se înțelege orice document deținut de organismul responsabil cu punerea în aplicare care poate justifica faptul că nota contabilă reflectă fidel și loial tranzacțiile efectiv realizate, conform practicilor contabile general acceptate.(2) În cazul concesiunilor, certificarea de către autoritatea competentă a valorii lucrărilor realizate în raport cu indicatorii de înaintare a lucrărilor specificați în contractul de concesiune constituie un document contabil justificativ echivalent. Această autoritate poate fi desemnată de statele membre în conformitate cu anexa II articolul D alineatul (4) din Regulamentul (CE) nr. 1164/94.Articolul 6Proiecte încheiateO cerere de participare privind un proiect efectiv încheiat în momentul depunerii cererii nu poate fi considerată ca fiind eligibilă.Articolul 7Începutul perioadei de eligibilitate(1) O cheltuială efectuată este eligibilă de la data la care Comisia primește cererea de participare completă.O cerere este considerată completă în cazul în care conține informațiile necesare în conformitate cu articolul 10 alineatul (4) din Regulamentul (CE) nr. 1164/94.(2) Începutul perioadei de eligibilitate se stabilește prin decizia Comisiei de aprobare a proiectului. Cheltuielile efectuate înainte de această dată nu sunt eligibile.(3) În cazul în care se solicită o modificare substanțială a elementelor materiale ale unui proiect, cheltuielile corespunzătoare elementelor materiale noi sau extinse se consideră eligibile de la data la care Comisia primește cererea de modificare.Începutul perioadei de eligibilitate a cheltuielilor corespunzătoare elementelor noi sau extinse este menționat în decizia Comisiei de aprobare a modificării. Cheltuielile suportate înainte de această dată nu sunt eligibile.Articolul 8Încheierea perioadei de eligibilitateData de încheiere a perioadei de eligibilitate este legată de plățile efectuate de organismul responsabil cu punerea în aplicare.Data de încheiere a perioadei de eligibilitate este stabilită de decizia Comisiei.CAPITOLUL 2CHELTUIELI ELIGIBILEArticolul 9Categorii de cheltuieli eligibileSub rezerva condițiilor precizate la capitolele 3-10, categoriile de cheltuieli eligibile se referă la:(a) programare și proiectare;(b) achiziționarea terenului;(c) viabilizarea terenului;(d) construcție;(e) echipamente;(f) măsuri legate de gestionarea proiectului;(g) cheltuieli aferente măsurilor de informare și publicitate luate în conformitate cu Decizia 96/455/CE a Comisiei [4].Articolul 10Alte categorii de cheltuieliPot fi eligibile și alte categorii de cheltuieli decât cele menționate la articolul 9, cu condiția să fie specificate în decizia Comisiei.CAPITOLUL 3TAXA PE VALOAREA ADĂUGATĂ ȘI ALTE IMPOZITE ȘI TAXEArticolul 11Taxa pe valoarea adăugată(1) Taxa pe valoarea adăugată (TVA) constituie o cheltuială eligibilă numai în cazul în care este efectiv și definitiv suportată de organismul responsabil cu punerea în aplicare. TVA recuperabilă prin orice modalitate nu poate fi considerată ca fiind eligibilă, chiar în cazul în care nu este efectiv recuperată de organismul responsabil cu punerea în aplicare sau de beneficiarul final.(2) În cazul în care beneficiarul final este cuprins într-un regim forfetar menționat la titlul XIV din Directiva 77/388/CEE a Consiliului [5], TVA plătită este considerată ca fiind recuperabilă în sensul alineatului (1).(3) Cofinanțarea comunitară nu depășește în nici un caz cheltuiala eligibilă totală fără TVA.Articolul 12Alte impozite și taxeAlte impozite, taxe sau contribuții, în special impozitele directe și contribuțiile sociale pe salarii și remunerații care decurg din cofinanțarea comunitară constituie cheltuieli eligibile numai în cazul în care sunt suportate efectiv și definitiv de organismul responsabil cu punerea în aplicare.CAPITOLUL 4CHELTUIELI DE PROGRAMARE ȘI PROIECTARE A ACȚIUNILORArticolul 13Eligibilitatea cheltuielilorCheltuielile de programare, expertiză și proiectare sunt eligibile numai în cazul în care au legătură directă cu unul sau mai multe proiecte și sunt special aprobate de decizia Comisiei, cu excepția cazurilor prevăzute la articolele 14, 15 și 34.Articolul 14Contabilitatea costurilorÎn cazul în care mai multe proiecte sunt incluse în același contract de lucrări sau servicii sau organismul responsabil cu punerea în aplicare exercită funcții în nume propriu, atribuirea costurilor trebuie să facă obiectul unei contabilități separate și transparente, fondată pe documente contabile sau documente justificative echivalente.Articolul 15Cheltuieli ale administrațiilor publice legate de programarea și proiectarea acțiunilorÎn cazul în care agenții dintr-o administrație publică participă la activitățile menționate la articolul 13, cheltuielile pot fi recunoscute ca eligibile de către Comisie numai în cazurile pe deplin justificate, respectându-se următoarele condiții:(a) agentul trebuie să fi părăsit temporar locul său de muncă în funcția publică și să fie desemnat printr-o decizie oficială a autorității competente pentru executarea sarcinilor menționate la articolul 13;(b) cheltuielile trebuie să se bazeze pe un contract pentru unul sau mai multe proiecte specifice; în cazul în care contractul se referă la mai multe proiecte, alocarea costurilor trebuie să se facă în mod transparent;(c) cheltuielile trebuie să aibă legătură directă cu unul sau mai multe proiecte individuale în cauză;(d) contractul trebuie să fie limitat în timp și nu trebuie să depășească data limită stabilită pentru executarea proiectului;(e) sarcinile realizate conform acestui contract nu trebuie să aibă legătură cu nici una dintre funcțiile administrative generale menționate la articolele 27 și 28.CAPITOLUL 5ACHIZIȚIONAREA DE TERENURI ȘI SERVITUȚIArticolul 16Achiziționarea unui teren neconstruitCostul pentru achiziționarea unui teren neconstruit este eligibil numai în cazul în care sunt respectate în totalitate următoarele condiții:(a) achiziționarea terenului estre indispensabilă pentru realizarea proiectului;(b) achiziționarea terenului nu depășește 10 % din cheltuielile eligibile ale unui proiect, cu excepția cazurilor pe deplin justificate de organismul responsabil cu punerea în aplicare;(c) un certificat obținut de la un expert calificat independent sau de la un organism oficial desemnat confirmă faptul că prețul de achiziționare nu este mai mare decât prețul pieței;(d) achiziționarea terenului este aprobată în decizia Comisiei;(e) sunt respectate dispozițiile interne privind evitarea speculațiilor.Cheltuielile privind achiziționarea unui teren care își păstrează destinația agricolă sau silvicolă după încheierea unui proiect nu sunt considerate eligibile decât în cazul în care există o indicație în acest sens în decizia Comisiei.Articolul 17Achiziționarea unui teren construitAchiziționarea unui teren construit este eligibilă pe baza unei justificări speciale și pe baza unui acord inclus în decizia Comisiei.Articolul 18Achiziționarea unui teren care aparține domeniului public sau organismului responsabil cu punerea în aplicareCostul unui teren al cărui proprietar este deja organismul responsabil cu punerea în aplicare, precum și achiziționarea unui teren care aparține unei administrații publice nu sunt eligibile.Articolul 19ExpropriereaÎn caz de expropriere, se aplică normele enunțate la articolele 16, 17 și 18. Comisioanele specifice exproprierii, precum evaluarea expertului, asistența juridică, închirierea temporară a terenului, sunt eligibile.Articolul 20ServituțiCheltuielile privind servitutea care permite accesul la amplasamentul proiectului pe parcursul realizării acestuia sunt eligibile în cazul în care sunt considerate indispensabile și sunt aprobate special de decizia de acordare a Comisiei.Ele pot include o indemnizație pentru pierderea recoltei și acoperirea daunelor suferite.CAPITOLUL 6ACHIZIȚIONAREA DE BUNURI IMOBILIARE, VIABILIZAREA TERENULUI ȘI CONSTRUCȚIAArticolul 21Achiziționarea de imobile(1) Costul privind achiziționarea de imobile, respectiv de clădiri deja construite și terenurile aferente, poate fi eligibil numai în cazul în care este vorba de imobile existente adaptate nevoilor funcționale specifice ale unui proiect.(2) Trebuie să se obțină un certificat emis de un expert calificat independent sau de un organism oficial desemnat care să confirme că prețul de achiziționare nu este mai mare decât valoarea pieței. Acest certificat atestă faptul că respectiva clădire este în conformitate cu legislația internă sau precizează aspectele care nu sunt conforme, pentru care organismul responsabil cu punerea în aplicare a proiectului prevede o rectificare.(3) Clădirea un trebuie să fi beneficiat în ultimii zece ani de o subvenție națională sau comunitară, fapt care duce la duplicarea ajutorului în caz de cofinanțare a achiziției prin fondurile structurale sau în cadrul finanțării altui proiect prin Fondul de coeziune.(4) Imobilul trebuie să primească destinația prevăzută în decizia Comisiei, pe perioada prevăzută de aceasta.(5) Costul unui imobil care este deja în proprietatea organismului responsabil cu punerea în aplicare, precum și achiziția de imobile care aparțin domeniului public nu sunt eligibile.Articolul 22Viabilitatea terenului și construcția(1) Sunt eligibile cheltuielile privind viabilizarea terenului și construcția care sunt indispensabile pentru realizarea proiectului.(2) În cazul în care organismul responsabil cu punerea în aplicare realizează pe cont propriu, parțial sau integral, lucrările de viabilizare a terenului sau construcția, costurile imputate trebuie să fie incluse în contabilitate separat, asigurându-se transparența, pe bază de documente contabile sau de documente justificative cu valoare echivalentă.(3) În cazul participării agenților din funcția publică, se aplică normele enunțate la articolul 15.(4) Sunt eligibile numai cheltuielile efectiv realizate după data prevăzută la articolul 7 alineatul (1) care au o legătură directă cu proiectul. Cheltuielile eligibile pot să includă una sau mai multe dintre următoarele categorii:(a) mână de lucru (remunerații și salarii brute);(b) utilizarea echipamentelor de uz îndelungat pe parcursul construcției;(c) costurile produselor utilizate pentru realizarea proiectului;(d) cheltuieli indirecte și altele, în cazul în care sunt justificate, caz în care imputarea lor trebuie să fie echitabilă și conformă normelor contabile general acceptate.(5) Imputarea cheltuielilor indirecte nu este eligibilă în cazul în care organismul responsabil cu punerea în aplicare este o administrație publică.(6) Costurile trebuie să fie evaluate la prețul pieței.CAPITOLUL 7ACHIZIȚIONAREA ȘI ÎNCHIRIEREA DE ECHIPAMENTE ȘI ACTIVE NECORPORALEArticolul 23Echipamente durabile care fac parte din cheltuielile din capitalul de acțiuni(1) Cheltuielile privind achiziționarea sau construirea unor instalații care urmează să fie fixate pe o perioadă îndelungată sunt eligibile numai în cazul în care se află pe inventarul echipamentelor de uz îndelungat al organismului responsabil cu punerea în aplicare a proiectului și în cazul în care sunt tratate ca reprezentând cheltuieli de capital conform convențiilor contabile general acceptate.(2) Fără a aduce atingere articolului 33, închirierea echipamentelor menționate la alineatul (1) este considerată ca făcând parte din cheltuielile de exploatare și nu este eligibilă.Articolul 24Achiziționarea de active necorporaleAchiziționarea și utilizarea activelor necorporale, de exemplu, brevete, sunt eligibile în cazul în care se dovedesc a fi necesare pentru executarea proiectului.Articolul 25Echipamente de uz îndelungat pentru executarea acțiunilor(1) În cazul în care organismul responsabil cu punerea în aplicare execută în nume propriu, integral sau parțial, lucrările de viabilizare a terenului sau construcția, cheltuielile privind achiziționarea sau fabricarea echipamentelor de uz îndelungat utilizate în etapa de execuție a unui proiect nu sunt eligibile. Acest lucru se aplică atât materialelor grele de construcții, cât și echipamentelor de birou și altor tipuri de echipamente.(2) Echipamentele de uz îndelungat achiziționate sau fabricate special pentru execuția proiectului pot fi considerate eligibile în cazul în care nu au valoare comercială sau în cazul în care sunt reciclate după utilizare, cu condiția ca acest lucru să fie precizat în decizia Comisiei.Articolul 26Echipamente de uz îndelungat utilizate în scopuri administrative, aferente punerii în aplicare a măsurilor(1) Cheltuielile legate de achiziționarea și închirierea echipamentelor de uz îndelungat utilizate în scopuri administrative nu sunt eligibile.(2) Fără a aduce atingere articolelor 30 și 33, cheltuielile legate de achiziționarea și închirierea echipamentelor utilizate de o administrație publică pentru îndeplinirea sarcinilor sale de monitorizare și control nu sunt eligibile.CAPITOLUL 8COSTURI SUPORTATE ÎN CADRUL GESTIONĂRII, APLICĂRII, MONITORIZĂRII ȘI CONTROLULUI MĂSURILORArticolul 27Cheltuieli generale și administrativeCheltuielile generale și cheltuielile administrative ale organismului responsabil cu punerea în aplicare a acțiunii nu sunt eligibile.Articolul 28Cheltuieli ale autorităților publiceCheltuielile suportate de autoritățile publice pentru gestionarea, punerea în aplicare, monitorizarea și controlul unei acțiuni sau al unui set de acțiuni, în special salarizarea reprezentanților autorităților interne și locale, nu sunt eligibile.Articolul 29Cheltuieli cu acțiunile subcontractateÎn cazul acțiunilor subcontractate sunt eligibile numai cheltuielile bine justificate legate de monitorizarea financiară și materială, de audituri și de controale la fața locului.În cadrul executării sarcinilor orizontale de gestionare, punere în aplicare, monitorizare și control, cheltuielile cu acțiunile subcontractate, necesare și bine justificate, sunt eligibile în limita prevăzută la articolul 7 alineatul (4) din Regulamentul (CE) nr. 1164/94.CAPITOLUL 9CHELTUIELI FINANCIARE, JUDICIARE ȘI ALTELEArticolul 30Comisioane financiareDobânzile debitoare, comisioanele pentru tranzacții financiare, comisioanele de schimb valutar și alte comisioane pur financiare nu sunt eligibile.Articolul 31Cheltuieli de contencios, amenzi, penalități financiareFără a aduce atingere articolului 7 din Regulamentul (CE) nr. 1831/94 al Comisiei [6], cheltuielile de contencios, amenzile, penalitățile financiare nu sunt eligibile.Articolul 32Cheltuieli de contabilitate sau de auditCheltuielile de contabilitate sau de audit sunt eligibile în cazul în care au legătură directă cu operațiunea, în cazul în care sunt necesare pentru pregătirea sau punerea în aplicare a acesteia și sunt aferente cerințelor administrative sau legale.Articolul 33Tehnici speciale de finanțareFără a aduce atingere articolului 29, costul tehnicilor de finanțare care nu obligă la achiziționarea imediată a unui echipament, în special prin leasing, poate fi considerat ca eligibil în cazul în care este justificat și aprobat prin decizia Comisiei, cu condiția ca transferul proprietății la organismul responsabil cu punerea în aplicare să aibă loc înainte de plata soldului.Articolul 34Cheltuieli de consiliere juridică, taxe notariale, cheltuieli de expertiză tehnică sau financiarăCheltuielile de consiliere juridică, taxele notariale, cheltuielile de expertiză tehnică sau financiară sunt eligibile în cazul în care au legătură directă cu operațiunea și în cazul în care sunt necesare pentru pregătirea sau aplicarea acesteia.CAPITOLUL 10ALTE TIPURI DE CHELTUIELIArticolul 35Cheltuieli de funcționare și exploatare a proiectelor subvenționate(1) Cheltuielile de funcționare ale unui proiect sau grup de proiecte nu sunt eligibile.(2) Prin derogare de la alineatul (1), instruirea personalului de exploatare și testarea unui proiect și a echipamentelor aferente pot fi luate în considerare drept cheltuieli eligibile pe perioada necesară stabilită în decizia Comisiei.Articolul 36Măsuri de publicitate și informareCheltuielile privind măsurile de informare și publicitate adoptate în conformitate cu Decizia 96/455/CE a Comisiei sunt eligibile.Articolul 37ParcăriFondul de coeziune subvenționează construirea de parcări acoperite sau în aer liber numai în cazul în care acest fapt este indispensabil și aprobat prin decizia Comisiei.Articolul 38Achiziționarea echipamentelor la mâna a douaCosturile de achiziționare a echipamentelor de mâna a doua sunt eligibile în cazul în care se îndeplinesc următoarele trei condiții, fără a aduce atingere aplicării normelor interne mai stricte:(a) vânzătorul echipamentelor trebuie să prezinte o declarație care să ateste originea acestora și să confirme că în nici un moment, pe parcursul ultimilor șapte ani, materialul nu a fost dobândit prin intermediul unui ajutor național sau comunitar;(b) prețul echipamentelor de mâna a doua nu trebuie să depășească valoarea lor de piață și trebuie să fie mai mic decât costul echipamentelor similare noi;(c) echipamentele trebuie să dețină caracteristicile necesare pentru funcționare și să fie conforme cu normele în vigoare.Articolul 39SubcontractareaFără a aduce atingere aplicării normelor interne mai stricte, următoarele cheltuieli privind contractele de subcontractare nu sunt eligibile:(a) contractele de subcontractare care duc la o creștere a costului de execuție a proiectului, fără a aduce o valoare adăugată corespunzătoare;(b) contractele de subcontractare încheiate cu intermediari sau consultanți în temeiul cărora plata este definită ca procent din costul total, în cazul în care o astfel de plată nu este justificată de organismul responsabil cu punerea în aplicare, cu referire la valoarea reală a lucrărilor sau serviciilor furnizate.Pentru toate contractele de subcontractare, subcontractorii se angajează să furnizeze organismelor de audit și control toate informațiile necesare privind activitățile de subcontractare.CAPITOLUL 11CHELTUIELILE EFECTUATE ÎN CADRUL COMITETELOR DE MONITORIZARE, REUNIUNILOR AD-HOC ȘI SISTEMELOR INFORMATIZATE DE GESTIONARE ȘI MONITORIZAREArticolul 40Organizarea reuniunilor comitetului de monitorizare(1) Fără a aduce atingere dispozițiilor prevăzute la articolele 27 și 28, cheltuielile suportate pentru organizarea reuniunilor obligatorii ale comitetului de monitorizare, prevăzut la anexa II articolul F din Regulamentul (CE) nr. 1164/94, sunt eligibile pe baza prezentării de documente justificative.(2) Cheltuielile menționate la alineatul (1) sunt acceptate în cazul în care se referă la una sau mai multe dintre următoarele categorii:(a) servicii de interpretariat;(b) închirierea sălilor pentru reuniuni;(c) închirierea materialului audio-video și a altor materiale electronice necesare;(d) furnizarea de documentație și materiale relevante;(e) onorariile experților;(f) cheltuieli de deplasare.(3) Remunerațiile și indemnizațiile reprezentanților autorităților publice vărsate pentru organizarea comitetului de monitorizare nu sunt eligibile.(4) Echipamentele fixe, în scopul monitorizării, pot fi eligibile în cazul în care o decizie a Comisiei privind o măsură de asistență tehnică autorizează acest lucru.Articolul 41Reuniuni la cererea Comisiei sau a comitetului de monitorizareArticolul 40 se aplică organizării de reuniuni ad-hoc la cererea Comisiei sau a comitetului de monitorizare.Articolul 42Sisteme informatizate de gestionare și monitorizareCosturile legate de achiziționarea și instalarea sistemelor informatizate de gestionare și monitorizare sunt eligibile în limitele stabilite de decizia Comisiei.Articolul 43Intrarea în vigoarePrezentul regulament intră în vigoare în a douăzecea zi de la data publicării în Jurnalul Oficial al Comunităților Europene.Se aplică noilor proiecte aprobate prin decizia Comisiei, în conformitate cu articolul 10 alineatul (6) din Regulamentul (CE) nr. 1164/94, după data intrării în vigoare a acestuia.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 6 ianuarie 2003.Pentru ComisieMichel BarnierMembru al Comisiei[1] JO L 130, 25.5.1994, p. 1.[2] JO L 161, 26.6.1999, p. 62.[3] JO L 201, 31.7.2002, p. 5.[4] JO L 188, 27.7.1996, p. 47.[5] JO L 145, 13.6.1977, p. 1.[6] JO L 191, 27.7.1994, p. 9.--------------------------------------------------